open-index/open-wikipedia-markdown huggingface dataset:
Songen Private Dancer

«**Private Dancer**» er ein song av den amerikanske artisten Tina Turner. Han vart opphavleg skriven for og spelt inn av det britiske rockebandet Dire Straits, og han vart skriven av frontmannen i bandet, Mark Knopfler. Innspelinga til Turner vart produsert av John Carter for det femte soloalbumet *[[Private Dancer]]* (1984). Han vart gjeven ut som den femte singelen frå albumet, og nådde sjuandeplassen på den amerikanske ''Billboard'' Hot 100 og tredjeplassen på US R&B-lista. Songen hadde moderat internasjonal suksess og nådde 26. plassen på UK Singles Chart.

I musikkvideoen spelar Tina Turner ein desillusjonert selskapsdansar, men songen kan òg tolkast som sungen frå perspektivet til ei prostituert dame.

## Bakgrunn
Songen vart opphavleg meint for Dire Straits-albumet *[[Love over Gold]]*. Etter at instrumentalsporet var spelt inn, vart det ikkje lagt på vokal. Mark Knopfler syns ikkje vokalen høvde seg for ein mann å synge, så songen vart ikkje teken med på det endelege albumet. Kontraktsårsaker gjorde at originalinnspelinga ikkje kunne nyttast, så to år etter han vart spelt inn, vart songen spelt inn på ny av Dire Straits for Tina Turner. Terry Williams erstatta den opphavlege trommeslagaren Pick Withers. Knopfler var ikkje med på songen og vart erstatta av Jeff Beck.

Musikkvideoen, med dansekoreografi av Arlene Phillips, var regissert av Brian Grant og filma i Rivoli Ballroom i London.

## Medverkande
*Tina Turner: Vokal
*Jeff Beck: Sologitar
*John Illsley: Bass gitar
*Alan Clark: Piano, hammondorgel, perkusjon
*Guy Fletcher: Synthesizer
*Hal Lindes: Rytmegitar
*Terry Williams: Trommer
*Mel Collins: Saksofon
*Norman Seeff: Singelomslag

## Versjonag og miksar
* 7" edit – 3:54
* Albumversjonen eller Full Length Mix (12") – 7:11

## Lister

### Vekeslister

### Årslister

## Kjelder

**Denne artikkelen bygger på «[[:en:Private Dancer (song)|Private Dancer (song)]]» frå ,  den 22. april 2016.*
GStreamer

**GStreamer** er eit programvarerammeverk som bind saman fleire multimediamodular til eit komplett system. Dei ulike modulane kan lesa frå, eller skriva til, lyd- og videofiler, konvertera mediastraumar frå eit format til eit anna, komprimera eller dekomprimera video- og audiostraumar, osb. Andre døme er ulike prosessorar, editorar og spelarar. Dei ulike modulane vert sett saman i kaskade, som ei pipeline.

## Kjelder
Better Be Good to Me

«**Better Be Good to Me**» er ein rockelåt skriven av Mike Chapman, Nicky Chinn og Holly Knight, og spelt inn av Tina Turner for det femte studioalbumet hennar, *[[Private Dancer]]* (1984). Songen vart opphavleg spelt inn og gjeven ut i 1981 av Spider, eit band frå New York City med medlåtskrivaren Holly Knight som medlem. Tina Turner-versjonen vart ein suksess i USA på Hot 100- og US R&B/Hip-Hop-lista. Han nådde femteplassen på ''Billboard'' Hot 100 og sjetteplassen på US R&B/Hip-hop-lista. Under Grammyprisutdelinga i 1985 vann songen for beste kvinnelege rockesong, ein av fire prisar Turner vann denne kvelden.

Songen vart nytta i tiande episode av *[[Miami Vice]]* og kom med på det første volumet av *Miami Vice*-albumet.

## Musikkvideo
I musikkvideoen framfører Tina Turner songen på scenen. Ho har på seg ein svart skinnjakke, svarte, korte skinnbukser, høghæla sko med leopardmønster og piggete, blondt hår. Mot slutten dukkar det opp ein mann på scenen (Cy Curnin frå The Fixx), som tar Tina i armen, og Tina ser han inn i augo og syng «Why can't you be good to me?» og skubbar han bort. På slutten forsvinn Turner frå scenen i ei røyksky. Både Curnin og gitaristen i videoen, Jamie West-Oram (òg frå The Fixx), spelar på albumet *[[Private Dancer]]*.

## Versjonar og miksar
* 7" edit – 3:43
* Video edit - 4:05
* Albumversjonen – 5:09
* Extended 12" Remix – 7:47
* Extended 12" Remix (*Private Dancer* EMI Cententary Remaster Edit) – 7:03

## Lister og salstrofé

### Vekelister

### Årslister

### Salstrofé

## Kjelder

**Denne artikkelen bygger på «[[:en:Better Be Good to Me|Better Be Good to Me]]» frå ,  den 22. april 2016.* 
*** oppgav desse kjeldene:*

## Bakgrunnsstoff
*
Bernt Ingvaldsen

**Bernt Ingvaldsen** () var ein norsk industrileiar og politikar frå Trondheim. Han var stortingsrepresentant for Høgre frå 1945 til 1973, 1. viseformann i partiet 1954–62 og stortingspresident 1965–72. Ingvaldsen sokna til ei konservativ fløy i Høgre.

## Liv og gjerning
Ingvaldsen var son til ein telegrafkasserar og såleis fødd inn i borgarskapen i Trondheim. Etter studenteksamen i 1920 studerte han til sivilingeniør i elektroteknikk ved Noregs tekniske høgskole. Han var 1926-28 assistent ved det elektroniske laboratoriet på NTH. Deretter var han tilsett som konstruktør  i den elektrotekniske verksemda AS National Industri på Brakerøya i Drammen. Her merka han seg ut med «både lederegenskaper og stor teknisk innsikt.», og 30 år gammal vart han fabrikksjef. Ingvaldsen var administrerande direktør i AS National Industri 1949–68. I 1968 kjøpte han Wessels Kabelfabrikk AS i Drammen, der det vart konstruert nye landbruksmaskinar. Han var medlem av Drammen bystyre 1945–59.

Ingvaldsen representerte kjøpstadene Drammen, Hønefoss og Kongsberg på Stortinget i tida 1945–53, deretter Buskerud fylke 1954–73. Han mangla politisk erfaring då han i 1945 nær samstundes kom inn i bystyret og på Stortinget, men vann raskt tillit, trass i meiningar som gjekk på tvers av partilinja. Han var parlamentarisk nestleiar i Høgre dei to valbolkane 1958-61 og 1961-65.

Ingvaldsen var 1. viseformann i Høgre 1954–62 og medlem av sentralstyret 1962–74. Mot slutten av 1950-åra var han mellom pådrivarane i å knyte Libertas-krinsen nærare Høgre, målet var å løyse dei økonomiske problema partiet hadde. Då forholdet skapte konflikt i 1960-åra, tok han klart side for partiorganisasjone. Ingvaldsen vart rekna som ein politisk motkraft til John Lyng og Sjur Lindebrække sitt ynskje om eit politisk linjeskifte i partiet. Særleg heldt han fast på Høgre si rolle som ei modererande kraft. Derimot deltok han aktivt i Lyng og Lindebrække sine framstøytar for å privatisere statseigde selskap.

På Stortinget var Ingvaldsen fram til juni 1949 medlem i Universitetets- og fagskulekomiteen, deretter i Skog- og vassdragskomiteen til sommaren 1952, formann i denne frå januar 1950. Frå juni 1952 var han i over ni år med i Finanskomiteen. Hausten 1961 kom han inn i Militærkomiteen (Forsvarskomitéen), der han hadde plass til han gjekk ut av Tinget i 1973. Valperioden 1961-65 var han formann i Militærkomiteen. Då dei såkalla borgarlege partia fekk fleirtal ved stortingsvalet 1965 vart Ingvaldsen vald til stortingspresident, ein posisjon hadde til 1972. Etter regjeringsskiftet hausten 1972 vart Leif Granli frå Arbeidarpartiet vald til stortingspresident, medan Ingvaldsen måtte nøye seg med å vere visepresident den siste sesjon på Stortinget.

Ingvaldsen var 1967-75 medlem av den norske nobelkomiteen, og såleis ein av dei som trumfa gjennom den kontroversielle tildelinga av Nobels fredspris for 1973.

## Kjelder

*Stortingsbiografi
**Denne artikkelen bygger på «[[:nb:Bernt Ingvaldsen|Bernt Ingvaldsen]]» frå ,  den 23. april 2016.*
Friedrich Hölderlin

**Johann Christian Friedrich Hölderlin** () var ein framståande tysk lyrikar, fødd i Lauffen am Neckar i det dåverande hertugdømet Württemberg. Han vert rekna å tilhøyre den litterære og kulturelle rørsla romantikken, og var ein viktig tenkar og bidragsytar i utviklinga av den tyske idealismen. Særleg hadde han i sine unge år stor innverknad på medstudentane, filosofane Georg Wilhelm Friedrich Hegel og Friedrich Schelling.

## Kjelder
*snl.no: Friedrich Hölderlin
*Stutt biografi frå det internasjonale litterære selskapet Die Hölderlin-Gesellschaft Tübingen 

**Denne artikkelen bygger på «[[:en:Friedrich Hölderlin|Friedrich Hölderlin]]» frå ,  den 23. april 2016.*
Dalkurd FF

**Dalkurd Fotbollförening** er eit svensk fotballag frå Borlänge i Sverige. Laget vart skipa 26. september 2004 og har sidan 2009 spela heimekampane sine på Domnarvsvallen i Borlänge. Noverande hovudtrenar er Poya Asbaghi.
Trond Trosterud

**Trond Trosterud** () er ein norsk språkforskar og professor ved Institutt for språk og kultur ved UiT Noregs arktiske universitet. Han leiar Giellatekno, som utviklar samisk språkteknologi.

Trosterud var nestleiar i Språkrådet frå 2016 til 2019.

I 2021 fekk han den færøyske litteratur- og kulturprisen Mentanarvirðisløn M. A. Jacobsens for arbeidet sitt med rettskrivingsprogram for færøysk språk.

Trosterud har vorte skildra som "en av de mest aktive bidragsyterne til Wikipedia i Norge". I 2023 vart han tildelt prisen "Årets Wikipedianer" av Wikimedia Norge for arbeidet sitt med båe versjonane av Wikipedia på norsk, og den nordsamiske versjonen.

## Bibliografi <small>(utval)</small>

;Monografi
*2006. *Homonymy in the Uralic Two-Argument Agreement Paradigms.* ISBN 952-5150-90-9

;Artiklar

* Domeij, Rickard; Karlsson, Ola; Nørstebø Moshagen, Sjur; Trosterud, Trond. 2019. Enhancing Information Accessibility and Digital Literacy for Minorities Using Language Technology : the Example of Sámi and Other National Minority Languages in Sweden. I: *Perspectives on Indigenous writing and literacies* Brill Academic Publishers. ISBN 9789004298514. s. 113–137
* Antonsen, Lene; Trosterud, Trond. 2017. Ord sett innafra og utafra : en datalingvistisk analyse av nordsamisk. I: *Norsk lingvistisk tidsskrift* Volum 35 (2). s 153–185
* Antonsen, Lene; Trosterud, Trond; Tyers, Francis. 2016. A North Saami to South Saami Machine Translation Prototype. I: *Northern European Journal of Language Technology* Volum 4. s. 11–27
* Antonsen, Lene; Trosterud, Trond; Gerstenberger, Ciprian-Virgil; Moshagen, Sjur Nørstebo. 2009. Ei intelligent ordbok for samisk. I: *LexicoNordica* Volum 16. s. 271–283
* Trosterud, Trond. 2008. Language Assimilation During the Modernisation Process : Experiences from Norway and North-West Russia. I: *Acta Borealia* Volum 25 (2). s. 93–112
* Trosterud, Trond. 2006. Gender assignment in Old Norse. I: *Lingua* Volum 116. s. 1441–1463
* Trosterud, Trond. 2001. The changes in Scandinavian morphology from 1100 to 1500. I: *Arkiv för nordisk filologi* Volym 116. s. 153–191
* Trosterud, Trond. 1997. Sovjetisk språkpolitikk og dei små minoritetane. I: *Nordisk Østforum* 3. s. 71–78
* Trosterud, Trond. 1995. Sovjetisk språkpolitikk : Finsk-ugriske språk i Russland i eit historisk-politisk perspektiv. I: *Nordisk Østforum* 3. s. 40–45
* Trosterud, Trond. 1995. V2 og V3 i estisk. I: *Norsk lingvistisk tidsskrift* Volym 13. s. 187–198

## Kjelder

## Bakgrunnsstoff

* Lene Antonsen, Sjur Moshagen og Øystein Vangsnes. (2022). . Biografi i festskriftet *Morfologi, målstrev og maskinar: Trond Trosterud {fyller | täyttää | deavdá | turns} 60!* Nordlyd 46(1), UiT – Noregs arktiske universitet.
Humberto Gatica

**Humberto Gatica** er ein chilensk-amerikansk plateprodusent, musikkmiksar, lydteknikar og langvarig samarbeidspartner med produsenten David Foster.

## Biografi
Humberto Gatica var fødd og voks opp i Chile.

Nokre av artistane Gatica har arbeidd er Selena, Il Volo, Celine Dion, Think Out Loud, Richard Marx, Al Jarreau, Andrea Bocelli, Barbra Streisand, Bonnie Tyler, Chaka Khan, Cher, Chicago, Destiny's Child, Eric Benet, Pino Daniele, Madonna, Elton John, Josh Groban, Kansas, Kenny G, Kenny Loggins, Sheena Easton, Kenny Rogers, LeAnn Rimes, Lionel Richie, Mariah Carey, Michael Bublé, Michael Jackson, Janet Jackson, Michael McDonald, 'N Sync, Metallica, Paul Anka, Roxette,  R. Kelly, Jackie Evancho, Tina Turner, Whitney Houston, Eros Ramazzotti, Ebrahim Hamedi (EBI), Paulinho da Costa og Johnny Mathis.

Innan latinamerikansk musikk har Gatica arbeidd med artistar som Gloria Trevi, Thalía, Shakira, Alejandro Sanz, Café Quijano, Olga Tañón, Luis Miguel, La Ley, Gloria Estefan, Marc Anthony, Ricky Martin, Myriam Hernández og Alejandro Lerner.

## Grammy-prisar
* Michael Bublé – *Call Me Irresponsible* (lydteknikar, produsent) Kategori: Best Traditional Pop Vocal Album (2007) 
* La Ley – La Ley (lydteknikar, produsent) Kategori: Best Latin Rock/Alternative Album (2000) 
* Celine Dion – «My Heart Will Go On» (lydteknikar/mixer) Kategori: General Record of The Year (1998) 
* Celine Dion – *Falling Into You* (medprodusent) Kategori: General Album of The Year (1996) 
* Michael Jackson – *Bad* (lydteknikar) Kategori: Best Engineered Recording – Non-Classical (1987) 
* Chicago – *17* (lydteknikar) Kategori: Best Engineered Recording – Non-Classical (1984) 

## Kjelder

**Denne artikkelen bygger på «[[:en:Humberto Gatica|Humberto Gatica]]» frå ,  den 23. april 2016.* 
*** oppgav desse kjeldene:*
* Humberto Gatica at the Internet Movie Database
* Grammy awards
* Andrea Bocelli' Official Web Site
One of the Living

«**One of the Living**» er ein song frå 1985 av Tina Turner. Han var ein av to songar Turner spelte inn for filmen *[[Mad Max Beyond Thunderdome]]*, der ho òg hadde ei rolle. Singelen nådde 15. plassen på den amerikanske ''Billboard'' Hot 100.

Songen vart skriven av Holly Knight, som òg var medlåtskrivar på Turner-singlane «The Best» og «Better Be Good to Me». I 1986 vann songen Grammy-prisen for beste kvinnelege rockesong.

## Versjonar og miksar
* Album Version - 5:59
* 7" Remix - 4:10
* 7" Dub Version - 4:45
* 12" Special Club Mix - 7:35
* 12" Dub - 4:56
* 12" Instrumental - 5:58

## Lister

## Kjelder

**Denne artikkelen bygger på «[[:en:One of the Living|One of the Living]]» frå ,  den 23. april 2016.*
Åsane Fotball

**Åsane Fotball** er eit norsk fotballag stifta 4. november 1971. Det er ein del av Åsane Allianseidrettslag, eit idrettslag frå bydelen Åsane i Bergen. A-laget for menn speler i OBOS-ligaen etter opprykk frå 2. divisjon i 2019. 

## Kjelder

## Bakgrunnsstoff

*
Royal Philharmonic Orchestra

**Royal Philharmonic Orchestra** (**RPO**) er eit symfoniorkester basert i London, skipa av sir Thomas Beecham i 1946. Orkesteret fekk tidleg lukrative innspelingskontraktar og viktige oppdrag som Glyndebourne Festival Opera og konsertar i Royal Philharmonic Society. Etter Beecham døydde i 1961 gjekk det langt dårlegare for orkester, som sleit med å overleve fram til midten av 1960-åra, då framtida vart sikra etter ein rapport frå Arts Council til tilrådde at det delvis skulle få offentleg stønad. Ei ny krise oppstod på same tida då det vart snakk om at orkesteret måtte droppe «Royal» frå namnet. 

Etter Beecham har RPO hatt sju hovuddirgentar, inkludert Rudolf Kempe, Antal Doráti, André Previn og Vladimir Ashkenazy. I dag er dirigenten Charles Dutoit. Andre som har vore nært knytt til orkesteret er sir Charles Groves, sir Charles Mackerras, Peter Maxwell Davies, Yehudi Menuhin og Leopold Stokowski.

I 2004 fekk orkesteret sin første permanente base i London i den då nye Cadogan Hall i Chelsea. RPO held òg konsertar i Royal Festival Hall, Royal Albert Hall og andre stader i Storbritannia og utlandet.  Frå starten av har oreksteret vore aktiv i studio, og spelt inn musikk til mange filmar og på mange album. Mange av innspelingane med Beecham og andre er gjevne ut på CD. 

## Kjelder

**Denne artikkelen bygger på «[[:en:Royal Philharmonic Orchestra|Royal Philharmonic Orchestra]]» frå ,  den 23. april 2016.* 


## Bakgrunnsstoff
*
Kristian Henriksen

**Kristian Henriksen** () var ein norsk fotballspelar, -trenar og politimann frå Sarpsborg, som spelte 28 landskampar i tida 1934-46 og vart cupmeister i 1945 og 1946 med Ski- og fotballklubben Lyn. Han var ein kondisjonsterk «fighter».

## Karriere
### Klubbspel
Henriksen, midtstoppar med tilnamet Svarten, spelte 1928-30 på Gleng, 1931-35 på Sarpsborg Fotballklubb, 1936-37 på SK Frigg og til sist på Lyn frå 1938 til 1946. Med Sarpsborg nådde han cupfinalen i 1934 og året etter, men det vart finaletap møt høvesvis Mjøndalen Idrettsforening og Fredrikstad Fotballklubb. Størst suksess fekk han med Lyn, ein klubb som dei to fyrste sesongane etter fredsslutninga kunne stille med nokre av landslagsprofilane frå 1930-åra, og som vann NM-finalen både i 1945 og 1946.

### Landslagsspel
Henriksen debuterte på landslaget då Noreg vann 4-2 over Finland hausten 1934. Han var med i troppen til Sommar-OL 1936 i Berlin, men kom aldri på bana med det legendariske Bronselaget. Derimot var han på laget då Noreg for fyrste gong deltok i fotball-VM i Frankrike i 1938. Han var med i fire landskampar etter andre verdskrigen, mellom anna då Sverige 21. oktober 1945 vann 10-0 i Solna. Etter Sverige skåra sitt niande mål skal Henriksen ha sagt «Nå satsær vi på uavgjort, guttær» til lagkameratar. Han aksla den norske landslagstrøya for 28. og siste gong hausten 1946, utan at han nokon gong skåra eit landslagsmål.

### Landslagstrenar
Henriksen var norsk landslagstrenar i 1958 og 1959, det vil seie den som leia uttaket av landslaget.

Henriksen var den siste attlevande spelaren frå OL-troppen 1936 og VM-troppen 1938.

### Merittar
*Noregsmeister: 1945 og 1946 med Lyn
*Tapande cupfinalist: 1934 og 1935 med Sarpsborg

## Kjelder

**Denne artikkelen bygger på «[[:nb:Kristian Henriksen|Kristian Henriksen]]» frå , den 23. april 2016.* 
 
## Bakgrunnsstoff
*Profil www.footballdatabase.eu
Charlie McMahon

**Charlie McMahon** () er ein australsk didgeridoospelar som grunnla gruppa Gondwanaland.McMahon var ein av dei første ikkje-aboriginske musikarane som vart kjend på instrument. 

Han har òg funne opp didjeribone, ein gliande didgeridoo laga av to lengder plastikkrøyr, og spelt på liknande måte som ein trombone (derfor namnet).

## Diskografi

### Album
**Terra Incognita* – Gondwanaland [Hot / Log] 1984 / 1987
**Let The Dog Out* – Gondwanaland [Hot /Log] 1986 / 1987
**Gondwanaland / Big Land* – Gondwanaland [WEA] 1987 [LOG] 1993
**Wild Life – Live* –  Gondwanaland [WEA] 1989
**Wide Skies* –  Gondwanaland [Log] 1991
**Travelling*  – Gondwana [Log] 1994
**Tjilatjila* – Charlie McMahon [Log] 1996
**Xenophon* –  Gondwana [Log] 1998
**Over Gondwanaland* – Compilation [Latisphere] 2000
**Spirit of Gondwana* – Compilation [Latisphere] 2000
**Bone Man* –  Gondwana [Log] 2002
* *Overland* – Peter Carolan sampler album [McMahon on «Airwaves» and «Dragonflies"] [Origin] 2006
* *Didge Heart* – Gondwana 2012

## Kjelder

**Denne artikkelen bygger på «[[:en:Charlie McMahon|Charlie McMahon]]» frå ,  den 23. april 2016.* 
*** oppgav desse kjeldene:*



## Bakgrunnsstoff
*Offisiell side
*Didjeribone
Tom R. Jacobsen

**Tom Rüsz Jacobsen** () er ein norsk tidlegare fotballspelar frå Tjølling i Vestfold. Han var målvakt og spelte 26 landskampar for Noreg i tida 1975-83. Etter tur var Jacobsen burvaktar i IF Fram frå Larvik, Bryne FK og Vålerenga i Oslo. Med Vålerenga sikra han seg tre seriegull og ein kongepokal.

### Klubbspel
Jacobsen var aktiv i Halsen IL før han gjekk til tredjedivisjonslaget Fram i 1972. Fram rykte i hans tid opp i 2. divisjon, men han er den siste frå nivå tre i norsk klubbfotball som har spelt på det norske landslaget (bortsett frå Roy Amundsen). I 1978 og -79 spelte han på Bryne i 1. divisjon. Jacobsen vart overført til Vålerenga før 1980-sesongen for rekordsummen 100 000 kroner. I sin fyrste sesong med oslolaget vart han cupmeister då VIF vann over Lillestrøm Sportsklubb med 4–1 i finalen. Sidan vart han seriemeister tre gongar; 1981, 1983 og 1984. Etter 100 seriekampar i Vålerenga-drakt gjekk han tilbake til Fram og vakta målet for laget i 3. divisjon frå 1985 til 1987. Deretter var han spelande trenar i Langesund IF og rykte opp med klubben frå 4. til 3. divisjon i 1988.

### Landslagsspel
Jacobsen debuterte på landslaget i 1975, i ein kamp mot Sovjetunionen som enda med 0-4, medan han spelte for tredjedivisjonsklubben Fram. Fyrst i sin åttande landskamp opplevde han at nokon av lagkameratane på Noreg makta skåre et landskampmål. Jacobsen gjorde sin beste landskamp då Noreg vann 2–1 over Sveits i Bern, då han vart tildelt 10 poeng på VG-børsen. Han fekk gullklokka i sin 25. landskamp sommaren 1983 mot Bulgaria, og spelte ein landskamp til.

### Merittar
*Noregsmeister: 1980 med Vålerengen
*Seriemeister: 1981, 1983 og 1984  med Vålerengen

## Kjelder

**Denne artikkelen bygger på «[[:nb:Tom R. Jacobsen|Tom R. Jacobsen]]» frå ,  den 24. april 2016.*  
 
**Sportsboken*, aktuelle årgangar.
Finn Moen

**Finn Moen** () var ein norsk fotballspelar frå Sarpsborg som spelte 10 landskampar og vann fire cupgull med Sarpsborg Fotballklubb.

Moen spelte i alle år på Sarpsborg FK, med fast tilhald på høgrebacken. Han var med å vinne noregsmeisterskapen i fotball både i 1939, 1948, 1949 og 1951 etter finalesigrar over Skeid (to gongar), Fredrikstad FK og Asker Skiklubb.

Moen debuterte på det norske landslaget 22. oktober 1939 i København. Han fekk sin andre landskamp seinsommaren 1945, også då var Danmark motstandar. I 1946-sesongen hadde han fast landslagsplass, men i 1947 fekk han ingen kamp i landstrøya. Han spelte sin 10. og siste landskamp 6. august 1948, då Noreg vann med 11-0 over USA. Forunderleg nok var Danmark motstandar i sju av dei ti landskampane Moen spelte.
 
### Merittar
* Noregsmeister: 1939, 1948, 1949 og 1951 med Sarpsborg
Blomsterpotte

**Blomsterpotte** eller plantepotte er ei potte som kan brukast til å dyrka plantar i. Dei blir brukt i gartneri, heimar og hagar til å dyrka fram småplantar til vidare bruk eller til å husa potteplantar permanent. Potter finst i ulike storleikar, og kan ha enkel utforming eller vera meir dekorative.

Tradisjonelt blei blomsterpotter gjerne laga av brent leire (terrakotta). I dag er det blitt vanlegare med blomsterpotter av plastmateriale. Ein har også gått meir over til å bruka pluggbrett i staden for potter ved oppal av småplantar.

## Historie
Ein har brukt potter til formeiring og transport i lang tid.
Allereie frå Det gamle Egypt er det kjend at potter blei brukte til plantetransport.
Også dei gamle grekarane og romarane brukte blomsterpotter. 
Den greske filsofen Theofrastos skildra i si 'Plantehistorie' frå 300-talet f.Kr. korleis ein sådde trefrø i potter.
I si bok om jordbruk frå 100-talet f.Kr. skildrar Cato den eldre korleis potter ein hadde sådd frø eller planta stiklingar i kunne knusast og planten plantast i jorda. Arkeologiske pottefunn støtter denne skildringa. Pottene ein har funne har hol i botnen, kanskje både for å gje drenering og for å la røtene veksa ut frå potta.

Potter har også vore brukt til dekorasjon. Funn frå Pompeii og Herculaneum tyder på at ein kunne setja dei opp rundt eit basseng i midten av eit atrium.
Under renessansen kunne ein bruka fint utforma potter til dømes i hjørnene av parterre-design, langs terrassekantar eller på toppen av murar.

## Kjelder
Køla-Pålsen

**Køla-Pålsen**, eller **Hans Arnt Hartvig Paulsen** () var ein norsk forretningsmann som verka som kolhandlar i Christiania.
 
H.A.H. Paulsen var den største energileverandøren i hovudstaden rundt førre hundreårsskifte, og hadde kollageret sitt på Paulsenkaia aust for der Akerselva munnar ut i Bjørvika.

## Referansar
Idrettslaget Sparta

**Idrettslaget Sparta** er eit idrettslag frå Sarpsborg, stifta 23. november 1928. Laget har i alle år vore aktivt med fotball, i perioden 1959-95 også med ishockey. Lagsfargane er blå trøyer med kvite ermar, og kvite bukser.

Fotballaget vart norsk meister i 1952 og AIF-meister i åra 1936-38. Våren 1948 tok Sparta seg til finalen i Norgesserien, der det vart tap 1-2 mot Freidig. Ishockeylaget vart norsk meister i 1984 og 1989, og seriemeister i 1984 og 1986.

Ishockeygruppa i Sparta gjekk konkurs i 1995. Eit nytt lag, som uformelt går under namnet Sparta Warriors, vart skipa same året.

Fotballaget har sidan 2000-talet hatt det formelle namnet Sparta Sarpsborg. Framfor 2008-sesongen trekte laget seg frå nivå to i seriefotballen og overlet plassen i seriesystemet til det nyskipa Sarpsborg 08. Målvakta Asbjørn Hansen og angriparen Odd Wang Sørensen er dei mest meritterte fotballspelarane i Sparta.

## Kjelder
*Store norske leksikon.
Maurice Jarre

**Maurice-Alexis Jarre** () var ein fransk komponist og dirigent, «ein av gigantane i filmmusikken på 1900-talet» som var 
«blant dei mest ettersøkte komponistane i filmindustrien» og «ein skapar av subtil bakgrunnsmusikk og store, dramatiske tema, ikkje berre for vanlege orkester... men eksperimenterte òg med elektroniske lydar seinare i karrieren sin.»

Sjølv om han komponerte fleire konsertverk, er Jarre mest kjend for filmmusikken sin, særleg for samarbeidet med filmregissøren David Lean.  Jarre komponerte musikk til alle filmane til Lean frå *[[filmen Lawrence of Arabia|Lawrence of Arabia]]* (1962) og framover. Kjend musikk for andre regissørar er mellom anna *[[filmen The Train (1964)|The Train]]* (1964), *[[Mohammad, Messenger of God]]* (1976), *[[Lion of the Desert]]* (1981), *[[filmen Witness (1985)|Witness]]* (1985) og *[[filmen Ghost (1990)|Ghost]]* (1990).
 
Jarre fekk ei stjerne på Hollywood Walk of Fame. Tre av komposisjonane hans låg totalt 42 veker på den britisne singellista. Den største hitten var «Somewhere My Love» (til melodien hans «Lara's Theme», med tekst av Paul Francis Webster) av the Mike Sammes Singers, som nådde 14. plassen i 1966 og låg 38 veker på lista. 

Jarre vart nominert til ni Oscarprisar, og vann tre prisar for beste musikk med *[[filmen Lawrence of Arabia |Lawrence of Arabia]]* (1962), *[[filmen Doctor Zhivago |Doctor Zhivago]]* (1965) og *[[filmen A Passage to India|A Passage to India]]* (1984), alle regisserte av David Lean. Han vann òg fire Golden Globe, to BAFTA Awards og ein Grammy Award.

Maurice Jarre døydde i 2009 etter å ha slite med kreft.

## Utvald filmografi og prisar

## Kjelder

**Denne artikkelen bygger på «[[:en:Maurice Jarre|Maurice Jarre]]» frå ,  den 23. april 2016.* 
*** oppgav desse kjeldene:*


## Bakgrunnsstoff

*
*Minneord av Associated Press på Legacy.com
*
Songen Break Every Rule

«**Break Every Rule**» er ein song av Tina Turner. Det var tittelsporet på både albumet hennar frå 1986 med same namn og på verdsturneen «Break Every Rule-turneen» i 1987-1988. Han vart gjeven ut som singel tidleg i 1987 for å marknadsføre albumet og turneen. Songen selde greit nok i USA og Storbritannia. I musikkvideoen kan ein sjå Turner framføre songen på scenne, i tillegg til bakomscener av Turner og bandet frå turneen. Den countryaktige songen vart skriven av den britiske låtskrivaren og songaren Rupert Hine og den dåverande kjærasten hans, Jeanette Obstoj. Han hadde tidlegare hadde skrive «I Might Have Been Queen» på *[[Private Dancer]]*. 12"-singelen av «Break Every Rule» inneheld både ein Extended Dance Mix og ein Extended Rock Mix.

## Musikkvideo
Den offisielle musikkvideoen vart regissert av Andy Morahan.

## Versjonar og miksar
* 7" edit – 3:48
* Album version – 4:02
* Extended Dance Mix – 8:46
* Extended Rock Mix – 7:02

## Lister

## Kjelder

**Denne artikkelen bygger på «[[:en:Break Every Rule (song)|Break Every Rule (song)]]» frå ,  den 24. april 2016.* 
*** oppgav desse kjeldene:*
Back Where You Started

«**Back Where You Started**» er ein song av songaren Tina Turner frå albumet hennar *[[Break Every Rule]]* frå 1986. Det var den andre singelen frå albumet, men berre som promosingel. 

Songen vart skriven av Bryan Adams og Jim Vallance, og produsert av Adams og Bob Clearmountain. Det var det andre samarbeidet mellom Turner og Adams, etter hitten «It's Only Love» frå 1985. Sjølv om «Back Where You Started» aldri vart gjeven ut kommersielt som singel, vart han ein hit på US Rock-lista og vann Turner Grammyprisen i 1987 for beste kvinnelege rockesong. 

## Lister

## Kjelder

**Denne artikkelen bygger på «[[:en:Back Where You Started|Back Where You Started]]» frå ,  den 24. april 2016.* 
*** oppgav desse kjeldene:*



## Bakgrunnsstoff
*
Sarangi

**Sarangi** (devanagari सारंगी, nastaliq سارنگی) er eit korthalsa strykeinstrument frå Sør-Asia som blir brukt til å spela hindustanimusikk og rajasthansk folkemusikk.

Resonansboksen til ein sarangi er som regel laga av *[[Toona]]*-tre trekt med geiteskinn.
Instrumentet som blir brukt i dag har vanlegvis 3 melodistrengar (som oftast tarmstrengar), ein bordun og vanlegvis 36 resonansstrengar av messing, stål eller begge metalla. Folkemusikkinstrumentet har færre resonansstrengar. Dei frisvingande strengane tar opp vibrasjonar frå melodistrengane og svinger med. Melodistrengane ligg i eit ytre lag, medan resonansstrengane er plasserte nærare kroppen og ikkje blir rørt av bogen. Bogen er laga av hestehår.

Sarangispelaren held bogen i høgrehanda og endrar lengda på strengane med den venstre. Ein held instrumentet vertikalt når ein speler på det, og strengane blir gjort kortare ved at ein held fingernagla mot sida av melodistrengen. Ved å bruka same finger og streng til å spela fleire noter, oppnår ein samansmeltinga av noter som er vanleg i indisk musikk.

Ein har tradisjonelt brukt sarangi til å akkompagnera song, dans eller begge.
Ram Narayan er ein kjend sarangiutøvar som har popularisert sarangi som eit soloinstrument.

## Kjelder


**Denne artikkelen bygger på «[[:en:Sarangi|Sarangi]]» frå , og «[[:sv:Sarangi|Sarangi]]» frå  den 24. april 2016.*
Siri Stauri

**Siri Stauri** () var ein norsk vevar og forfattar. Ho var frå Valaker i Utvik, busett i Stryn. Siri Stauri tok imot jenter i heimen og lærde dei farging og veving. I 1890 gav ho ut på eige forlag *Vævebog. Kortfattet praktisk veiledning i 70 forskjellige nyttige og smukke vævninger*.

Ho var mor til Rasmus Stauri.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Om Siri Stauri i Fylkesleksikon Sogn og Fjordane 

## Bakgrunnsstoff
* Om Siri Stauri i Lokalhistoriske artiklar Sogn og Fjordane
Paradise Is Here

«**Paradise Is Here**» er ein song skriven av Paul Brady og gjeven ut på albumet hans *[[Primitive Dance]]* i 1987. Songen vart òg spelt inn av Tina Turner for albumet hennar *[[Break Every Rule]]*, og Cher for det 21. albumet hennar *[[It's a Man's World av Cher|It's a Man's World]]*.

## Tina Turner-versjonen
Tina Turner-versjonen vart produsert av Mark Knopfler frå Dire Straits og gjeven ut i 1986 på albumet *[[Break Every Rule]]*. Han vart òg gjeven ut på singel i Europa og selde greitt i Storbritannia. I staden for ein remix, inneheld 12"-singelen ein sju og eit halvt minutt lang versjon frå verdsturneen til Turner, der songen var eit av ekstranummera. Eit alternativ og forkorta konsertopptak vart seinare siste sporet på konsertalbumet *[[Tina Live in Europe]]* i 1988.

### Musikkvideo
Den offisielle musikkvideoen for songen vart regissert av Andy Morahan.

### Versjonar og miksar
*Main version – 5:35
*7" edit – 5:00
*12" live version – 7:25

### Lister

## Cher-versjonen

«**Paradise Is Here**» var dena ndre nordamerikanske singelen til den amerikanske songaren Cher frå albumet *[[It's a Man's World av Cher|It's a Man's World]]*. Han vart gjeven ut 3. desember 1996 på Reprise Records. Songen nådde ikkje US Hot 100, men vart ein hit på på club-lista i USA, der han nådde 11. plassen. Cher framførte songen på *[[The RuPaul Show]]* i 1996.

### Versjonar

**US CD maxi-single** (9 43759-2) 
#«Paradise Is Here» (single mix)
#«Paradise Is Here» (Junior's Arena Anthem)
#«Paradise Is Here» (Runway Mix)
#«Paradise Is Here» (Glow Stick Mix)
#«Paradise Is Here» (Give Me the Night Dub)
#«Paradise Is Here» (Sunrise Mix)
#«Paradise Is Here» (Eurodance Mix)
#«Paradise Is Here» (Garage Revival Mix)

**US 12" vinyl promo** (PRO-A-8375) 
*A1. «Paradise Is Here» (Padapella)
*A2. «Paradise Is Here» (Glow Stick Dub)
*B1. «Paradise Is Here» (Tribal Beats)
*B2. «Paradise Is Here» (Sunrise Mix)

**US 12" vinyl promo** (0-43759) 
*A1. «Paradise Is Here» (Junior's Arena Anthem)
*A2. «Paradise Is Here» (Glow Stick Mix)
*B1. «Paradise Is Here» (Runway Mix)
*B2. «Paradise Is Here» (Give Me the Night Dub)

**US 12" vinyl promo white label** (0-43759)

Same track listing as the *US 12" vinyl promo*.

**US CD single promo picture CD**(PRO-CD-8375) 
#«Paradise Is Here» (album edit)
#«Paradise Is Here» (single mix)
#«Paradise Is Here» (Runway Edit)

### Offisielle versjonar
*Main Europa version (5:09)
*Main US Version (4:40)
*Main US Version Edit = Album Edit (3:57) 
*Single Mix (4:05)
*Junior's Arena Anthem (10:45)
*Padapella (8:18)
*Runway Mix (8:32)
*Runway Edit (4:05) 
*Glow Stick Mix (8:33)
*Glow Stick Dub (8:34)
*Give Me the Night Dub (8:35)
*Sunrise Mix (6:49)
*Garage Revival Mix (7:32)
*Eurodance Mix (5:54)
*Tribal Beats (5:54)

### Lister

## Kjelder

**Denne artikkelen bygger på «[[:en:Paradise Is Here|Paradise Is Here]]» frå ,  den 24. april 2016.*
Absalon Steinsaaker

**Absalon Steinsaaker** () var ein norsk lærar og forfattar. Han var frå Breim i Gloppen kommune. Steinsaaker tok eksamen ved Elverum lærerskole 1901, og var lærar i Krødsherad, Bjerkreim og Sigdal. Han kjøpte seg gard på Fiskå på Sunnmøre og busette seg der. Steinsaaker var aktiv i ungdomsarbeid og han skreiv mykje i bygde- og ungdomsblad.

Steinsaaker døydde i Bergen i 1943.

## Bibliografi
### Bøker
*

*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Absalon Steinsaaker i Fylkesleksikon Sogn og Fjordane
* Gravminner i Norge

## Bakgrunnsstoff
* Om Absalon Steinsaaker i Lokalhistoriske artiklar Sogn og Fjordane
Delphin Strungk

**Delphin Strungk** (òg *Strunck*, fødd 1601 sannsynlegvis i Braunschweig, gravlagt 12. oktober 1694 same stad) var ein organist og komponist av den nordtyske orgelskulen.

## Liv
Ingenting er kjend om det tidlege livet til Strungk. Det kan påvisast at han i 1631 etterfølgde Melchior Schildt som organist i Mariakyrkja i Wolfenbüttel. I 1634 vart han hofforganist i Celle. I 1637 overtok han organistposten ved St. Martini-kyrkja i Braunschweig, men fast tilsetting fekk han først to år seinare. Han hadde sannsynlegvis òg andre gjeremål, til dømes oppførte han ein musikalsk komedie ved rådhuset. Ifølgje Johann Gottfried Walthers *Musikalisches Lexikon* overtok han gradvis fem organistpostar i byen. Pliktene dette medførte delegerte han til borna sine og elevar. I 1649 vart Strungk organist ved St. Petri- og i 1667 ved St. Magni-kyrkjene i Braunschweig.

Innan Braunschweig var Strungk ein berømt organist. Ifølgje Walter *«trakterte [han] orgelet så godt at han … tiltrekte seg mange elevar frå framande land»*.

Strungk var ven av Heinrich Schütz. Sonen hans Nicolaus Adam vart òg ein kjend musikar.

I orgelverka sine brukte Strungk gjerne koloraturar, og veksla ofte mellom ornamenterte og meir nøkterne parti, omtrent som Heinrich Scheidemann. Strungk skreiv dessutan òg lieder.

## Kjelder


**Denne artikkelen bygger på «[[:nb:Delphin Strungk|Delphin Strungk]]» frå ,  den 25. april 2016.*  
 
## Litteratur
* Horst-Rüdiger Jarck (red.): *Braunschweigisches Biographisches Lexikon. 8. bis* 18. *Jahrhundert*, s. 683, Braunschweig 2006
* Max Seiffert: «Delphin Strunck». I *Allgemeine Deutsche Biographie* (ADB). Bind 36, Duncker & Humblot, Leipzig 1893, s. 665–667.

## Bakgrunnsstoff
*  i katalogen til det tyske nasjonalbiblioteket
Statens fiskarbank

**Statens fiskarbank** var ein del av statsforvaltninga som forvalta ulike tilskotts- og låneordningar i tilknyting til fiskeflåten i Noreg.

## Historikk

**Den norske stats fiskeribank** vart oppretta gjennom lov av 1919, og kom i drift i 1921.

Loven av 1919 sa at banken skulle gje lån til:

* Innkjøp, ombygging eller hovudreparasjon av fiskefarkostar,

* skipshypotekforeningar for fiskefarty,

* oppføring/ombygging av ishus, fryseri, tørkeri eller liknande til oppbevaring/foredling av fiskeprodukt, og til

* samanslutningar av fiskarar til innkjøp av fiskereiskap og utrusting mv.

I 1948 vart banken omorganisert som følgje av ein ny lov som skulle samle eksisterande offentlege finansieringsordningar til fiskerinæringa. I tillegg til pantelån fekk banken høve til å yte driftskreditt, og banken fekk då nytt namn **Statens Fiskarbank**.

Etter 1950 vart banken ein viktig aktør i oppbygginga av ein moderne fiskeflåte, gjennom finansiering av mange nybygg. Dette kom i stor grad som ei følgje av at omorganiseringa i 1948 hadde gjeve aksept for høgare risiko i engasjementa til banken.

I 1972 vart det nok ein gang vedtatt ein ny lov om Statens fiskarbank, og også denne gongen var det ei samling av offentlege tilskott til fiskeria som fann stad. Ei av dei største endringane som fann stad var at investeringskreditt til fiskeflåten og industrien vart overført til banken frå Distriktenes Utbyggingsfond. Banken dreiv så fram til 1996 med heimel i denne loven. 

Banken vart nedlagt i Stortingets sesjon 2006–2007. Tilskottsordningane vart overførte til Statens nærings- og distriktsutviklingsfond.

## Organisasjon

Banken var eit forvaltningsorgan med hovudkontor i Bergen og avdelingskontor i Tromsø, Bodø og Ålesund.

Banken hadde eit hovudstyre med syv medlemmar. Formann og nestformann vart oppnemnt av Stortinget, mens resten av styret vart utnemnt av Kongen i statsråd.

Alle søknader til banken vart sende gjennom dei kommunale fiskerinemndene, som såg til panteobjekta, og gav råd i enkeltsaker.

## Kjelder

**Denne artikkelen bygger på «[[:nb:Statens fiskarbank|Statens fiskarbank]]» frå ,  den 25. april 2016.*  
 

## Bakgrunnsstoff

* NOU 1995:11 - Statsbankene under endrede rammevilkår

* Ot.prp. nr. 15 1996/97 - Integrering av Statens Fiskarbank i Statens nærings- og distriktsutviklingsfond
Lidvald Stubhaug

**Lidvald Stubhaug** () var ein norsk lærar, skulesjef og forfattar. Han var oppvaksen i Naustdal kommune. Stubhaug tok artium ved Voss landsgymnas 1938, eksamen ved Levanger lærerskole 1940 og førebuande prøver i fiolsofi og hebraisk. Han var lærar i Vevring i Naustdal 1941-1949 og ved Rimbareid skule i Fitjar kommune frå 1949. Stubhaug tok vidareutdanning i pedagogikk og norsk og var frå 1953-1986 skulesjef i Fitjar.

## Bibliografi
### Bøker
*

*

*

*

*

*

*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Lidvald Stubhaug i Fylkesleksikon Sogn og Fjordane
* Gravminner i Norge

## Bakgrunnsstoff
* Om Lidvald Stubhaug i Lokalhistoriske artiklar Sogn og Fjordane
Inge Torheim

**Inge Torheim** () er ein norsk redaktør og kunsthistorikar. Han er oppvaksen på Torheim i Eid kommune og på Bryggja i Vågsøy kommune. Torheim tok artium i 1964 og cand. mag. 1974. Han har vore lærar i grunnskulen, medarbeidar i Morgenbladet og i Riksgalleriet og redaktør av Arena. Torheim har skrive prosatekstar og kritikkar i mellom anna *[[tidsskriftet Kontrast|Kontrast]], [[Vinduet]], [[Ergo]], [[tidsskriftet Basar|Basar]], [[Dag og Tid]]* og *[[Vi ser på kunst]]*.
Torheim bur i Trondheim.

## Bibliografi
*

*

*
### I tidsskrift - eit utval
* Norske og nordiske tidsskriftartikler (Norart)

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
Kommunar på Kypros

Ein **kommune** (gresk δήμος, *dímos*, tyrkisk *belediye*) er ei administrativ inndeling av Republikken Kypros. Kypros har seks distrikt, som er delte inn i kommunar (mest i urbane område) og lokalstyrte busetnader (mest i landlege område).

Busetnader med meir enn 5000 innbyggjarar eller som har ressursar til å fungere som ein kommune, kan etter folkerøysting få status som kommune. Etter at det i 2011 på denne måten vart oppretta seks nye kommunar,  er det no 39 kommunar på Kypros.

Etter den tyrkiske invasjonen i 1974 har den nordlege delen av øya vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Det gjeld i alt ni kommunar, som har ein kommuneadministrasjon i eksil.

### [[Distriktet Levkosía|Levkosía]]
*Aglandziá
*Ájos Dométios
*Dáli
*Éngomi
*Jéri (nyoppretta 2011)
**[[Kythréa]]* (kommune i eksil)
*Lakatámia
*Latsiá
**[[Mórfou]]* (kommune i eksil)
*Levkosia (Nikosia)
*Stróvolos
*Tséri (nyoppretta 2011)

### [[Distriktet Kerýnia|Kerýnia]]
**[[Karavás]]* (kommune i eksil)
**[[Kerýnia]]* (kommune i eksil)
**[[Lápithos]]* (kommune i eksil)

### [[Distriktet Ammókhostos|Ammókhostos]]
*Ajía Nápa
**[[Akanthoú]]* (kommune i eksil)
**[[Ammókhostos]]* (kommune i eksil)
*Derýnia
**[[Levkóniko]]* (kommune i eksil)
**[[Lýsi]]* (kommune i eksil)
*Paralímni
*Sotíra (nyoppretta 2011)

### [[Distriktet Lárnaka|Lárnaka]]
*Aradíppou
*Athiénou
*Dromolaxiá-Meneoú (nyoppretta 2011)
*Lárnaka
*Lévkara
*Livádia (nyoppretta 2011)

### [[Distriktet Lemesós|Lemesós]]
*Ájos Athanásios
*Jermasója
*Káto Polemídia
*Lemesós
*Mésa Jitonía
*Ýpsonas (nyoppretta 2011)

### [[Distriktet Páfos|Páfos]]
*Jeroskípou
*Páfos
*Péja
*Póli

## Referansar
Bjørn Spydevold

**Bjørn Anker Spydevold** () var ein norsk fotballspelar og seinare -trenar frå Sarpsborg. Han spelte for både Sparta, Fredrikstad FK og Greåker IF i norsk toppfotball og trente seinare dei to sistnemnde klubbane, samt Sarpsborg Fotballklubb frå fødebyen. Spydevold vann ein AIF-tittel, to NM-gull og tre seriegull som spelar, og leia to ulike lag til NM-finalar. I åra 1945-53 spelte han 37 landskampar, dei fleste på defensiv midtbane som såkalla winghalf. Han var far til dei landskjende fotballspelarane Thor og Knut Spydevold.

### Spelar
Spydevold var medlem i Idrettslaget Sparta, eit lag som vann den norske arbeidarmeisterskapen (AIF) i fotball i 1938. Han var også med AIF-landskampar. 

I 1939 flytta Spydevold til Fredrikstad og melde seg inn i Fredrikstad Fotballklubb. Han spelte 65 seriekampar og skåra 10 mål i periodane 1945-47 og 1948-54. Med FFK vann han  Noregsmeisterskapen i fotball for menn 1940 og Noregsmeisterskapen i fotball for menn 1950, i den sistnemnde finalen skåra han eitt av måla då SK Brann vart send heim frå Oslo med 0-3-tap. Både i 1949, 1951 og 1952 var han med å vinne Hovudserien i norsk fotball.

Spydevold debuterte på Noregs landslag (NFF) 26. august 1945, og skåra sitt einaste landslagsmål då Noreg i sin fyrste landskamp etter verdskrigen tapte 2-4 mot Danmark i København. Fram til vårparten 1953 spelte han i alt 37 landskampar. Han deltok i Sommar-OL 1952.

### Trenar
Sesongen 1947/48 spelte Spydevold i Greåker Idrettsforening, der han frå 1954 til -58 var  spelande trenar. Han var trenar i Greåker då laget rykte opp til Hovedserien 1958/59. Etter å ha  trent Askim Idrettsforening, var han 1961-65 trenar i Sarpsborg Fotballklubb. SFK nådde  cupfinalen 1964, og kom same sesongen på bronseplassen i 1. divisjon fotball for menn 1964. Deretter var Spydevold trenar i Fredrikstad FK 1966-67. I 1966 vann laget cupfinalen og enda på andreplass i 1. divisjon.

### Merittar
*Seriemeister: 1949, 1951 og 1952 med Fredrikstad
*Noregsmeister: 1940 og 1950 med Fredrikstad

## Kjelder

**Denne artikkelen bygger på «[[:nb:Bjørn Spydevold|Bjørn Spydevold]]» frå ,  den 25. april 2016.*  
 
*Magnus Breili: *Fotballboken*,1967.
Sentraldistribusjon

** Sentraldistribusjon ANS** er ei verksemd med tilhald i Oslo og på Skarnes som lagerførar varar, framfor alt bøker, på vegner av bokforlag, internett-bokhandlar og bokklubbar for å sende varane ut til bokhandlarar, private kundar og medlemar av bokklubbar etter kvart som tingingane kjem inn.

Forlaga, om lag 180 i talet, er den største gruppa som Sentraldistribusjon leverer lagrings- og distribusjonstenester for. Ettersom produktutvalet i ein bokklubb ofte femner om  hobbyartiklar, produkt til hus og heim og gåveartiklar, kan verksemda òg lagre og distribuere dette, og kan dessutan stå for spesial-emballering, ulike pakke-produkt, innlegging av informasjonsmateriell i utsendingane og anna.

## Kjelder
*Internettsidene til Sentraldistribusjon ANS
*snl.no: Sentraldistribusjon
Forlagssentralen

**Forlagssentralen ANS**, eigd av forlaga Gyldendal ASA og H. Aschehoug & Co (W. Nygaard) AS med ein halvpart kvar, er ei verksemd på Langhus i Ski kommune som leverer logistikk- og rapporteringstenester til bokbransjen i Noreg. Forlagssentralen står for lagring og utsending av bøker frå forlag til bokhandlarar og private kundar, og forvaltar tingingar og oppgjera mellom forlaga og bokhandlarar. Forlagssentralen driv såleis ei verksemd som femner om fleire forlag enn dei to som eig firmaet.

## Soga
*A/S Bokcentralen* var den fyrste distribusjonssentralen for bøker i Noreg, skipa i 1922 av bokhandlarar og forlag. Dette var ein felles ekspedisjonssentral som samordna tingingar og utsendingar av bøker. I 1964 vart Forlagsentralen ANS skipa av Gyldendal og Aschehoug som ein sams ekspedisjonssentral for desse to forlaga, og i 1973 gjekk A/S Bokcentralen inn som ein del av denne verksemda. 

## Kjelder
*Internettsidene til Forlagssentralen ANS 
*snl.no: Forlagssentralen
Erik Holmberg

**Erik Holmberg** () var ein norsk fotballspelar frå Fredrikstad som spelte på Fredrikstad Fotballklubb, og i åra 1949-54 vart seriemeister fire gongar og noregsmeister ein gong. Han var norsk høgreback i 27 landskampar.

Holmberg spelte i alle år på Fredrikstad (FFK) og vann Hovedserien 1948/49, 1950/51, 1951/52 og 1953/54. I 1950 var han med då FFK slo SK Brann med 3-0 i NM-finalen i Oslo.

Holmberg debuterte for Noreg i ein landskamp mot Danmark i København 8. juli 1946. Han vart tildelt gullklokka då Noreg møtte Sverige i Sommar-OL 1952 i finske Tammerfors og tapte 1-4. Sin 27. og siste landskamp fekk Holmberg seinhaustes 1953 i Hamburg. I VM-kvalifiseringskampen mot det som skulle vise seg å verte det komande verdsmeisterlaget Vest-Tyskland, enda det med 5-1 til heimelaget.

Holmberg var trenar i FFK frå 1956 til 1959, og førte laget til siger i cupfinalen hausten 1956 og siger i seriefinalen våren 1957. Han var trenar i Østsiden IL i åra 1966-68.

### Merittar
*Seriemeister: 1949, 1951, 1952 og 1954 med Fredrikstad
*Noregsmeister: 1950 med Fredrikstad

## Kjelder

**Denne artikkelen bygger på «[[:nb:Erik Holmberg|Erik Holmberg]]» frå ,  den 25. april 2016.*  
 
*Magnus Breili: *Fotballboken*,1967.
Administrativ inndeling på Kypros

Den **administrative inndelinga** på Kypros vart sist endra då det i 2011 vart oppretta seks nye kommunar.

Kypros har seks distrikt, som er delte inn i 39 kommunar (mest i urbane område) og 485 lokalstyrte busetnader (mest i landlege område). Av desse ligg ni kommunar og 135 lokalstyrte busetnader i område som er utanfor kontroll frå styresmaktene og som er administrerte av Den tyrkiske republikken Nord-Kypros. Kommunane i desse områda har ein kommuneadministrasjon i eksil.

## Distrikt og kommunar i Republikken Kypros

## Distrikt, underdistrikt og kommunar i Nord-Kypros
Etter den tyrkiske invasjonen i 1974 har den nordlege delen av øya vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Nord-Kypros er delt inn i seks distrikt, som er delte inn i 12 underdistrikt med i alt 28 kommunar.

Dei tre busetnadene Pile (Pýla) i distriktet Gazimağusa, Karaman (Kármi) i distriktet Girne og Kantara (Kandára) i distriktet İskele ligg utanfor kommunestrukturen.

## Britisk administrasjon
Dei to britiske militærbasane Akrotíri og Dekélia i sør og søraust er Britiske oversjøiske territorium og er ikkje ein del av republikken Kypros.

## FN-administrasjon
Mellom dei områda som er kontrollerte av republikken Kypros, og dei områda som er administrerte av Nord-Kypros, er det ein buffersone som er kontrollert av FN, ofte kalla «den grøne linja».

## Referansar
Daniel Olsson Vikin

**Daniel Olsson Vikin** () var ein norsk lærar og ordførar. Han var frå Skei i Jølster kommune. Vikin var lærarutdanna og var lærar på Nes på Romerike. Der var han også ordførar for Arbeiderpartiet frå 1929. Vikin var vararepresentant for Akershus på Stortinget 1925-1927 og 1931-1933.

Vikin er gravlagd i Jølster.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Daniel Olsson Viken (Viken) i Fylkesleksikon Sogn og Fjordane
* Gravminner i Norge